מילון הראיה

א

אבוקה - (בעולם השכלי, לעומת אור ירח° ואור השמש°)[[1]](#footnote-1) - החכמה ההקשית הבנויה מהרכבת הקדמות עיוניות [ע"א ב ז נג].

אשא דעי למרחוק ולפועלי אתן צדק[[2]](#footnote-2) - **להבין בחינת מה מהצדק העליון, נחוץ להתרומם בסולם הדעות מרחק רב מאד, הרחק הרחק ממדת הצדק שלנו [נ"א ה 29].**

**ב**

בא - הוראת התכנסות הנושא אל המקום הראוי ע"י תנועה מוקדמת [ר"מ קכח].

ג

גאונים- ע' במדור מדרגות והערכות אישיותיות. ע"ע גאונים, תקופת הגאונים.

גדול הוא קידוש השם מחלול השם**[[3]](#footnote-3)** - **צד קידוש השם הוא הגדול המכריע והמחייב כשבאותו ענין יש צד קידוש השם וצד חילול השם, ואין אומרים ספיקא ושב ואל תעשה [עפ"י שי' ה 88].**

נקודים**15** - העולמים והבריות לאין תכלית, הכחות בפירודם° ובהתגברותם, האינדיוידואליות המתאדרת, החיים בכל שאונם הנחמד [א"ק א קפט].

א

טהרה וקדושה ההבדל ביניהן - הטהרה מכוונת לעשות כל ענינים גשמיים בדרך הכנה לקדושה, אבל עוד אינם מקודשים בעצמם אלא שהם דרך הכרח; אבל קדושה היא מעלה יותר גדולה, שגם כל ענינים גשמיים הם מקודשים ממש [פנק' ג רסד (מא"ה ב שטו, ב"ר שמא)]. **בהפרש שבין טהור לקדוש** - כתב במס"י: כי **הטהור** לא יעיק הגוף לנשמה, ודרכי החומר לא יתגברו על השכל, אבל **הקדוש** הגוף עוזר לנשמה, ותוכו מקודש מקדושתה [פנק' ג קכו].

"טיול" לעומת "הליכה בדרך" - ענין הטיול הוא לסמן דבר שהוא תכלית מצד עצמו, להבדיל תנועה זו מתנועה של הליכה בדרך שאינה כי אם הכנה. ע"כ נקראת התורה דרך שהיא המביאה לזו התכלית העליונה, אבל הטיול הוא מצד עצמו עונג ותכלית. ע"כ נקרא בלשון חז"ל המתעסק בסודות התורה מטייל בפרדס, כי העסק בגופי הלכות תכליתו לבא אל המעשה, משא"כ העסק ברזי תורה שההשגה והעיון הם עצם התכלית, ע"כ נקרא טיול [מ"ש ק].

פשוט - (רצון־פשוט° בלשון חכמי־האמת°)[[4]](#footnote-4) - בלי שום הרכבה ושום הכרח [עפ"י נ"א ה 18].

**אמונה** - **אמת האמונה**[[5]](#footnote-5) - הידיעה ההכרה ההבנה הברורה הפשוטה שכל הנמצאים שבעולם כולם נמשכים ומתגלים לנו מתוך מקור המציאות, וכלשונו של הרמב"ם: 'שכל הנמצאים הם מתוך אמתת מציאותו' [אגרת רבינו, מי"ז בכסלו תשל"ז. מובא בשי' ג 241, הערה 89].

**פר** (ענינו בקרבנות) - כח המפעל

לי - ("להקריב לי" וכד') - אל הרום־העליון°, לאור־פני־מלך־חיים° [ע"ר א קכט].

"יורו" שנאמר ביחס ל"בין קדש לח**ֹ**ל" לעומת "יוֹדִעֻם" שנאמר ביחס ל"בין טמא לטהור"[[6]](#footnote-6) - לפי שיש הבדל במצב

"מעשים" - ע' במדור מצוות, הלכות, מנהגים וטעמיהן, הגדרות מבוא**, מצוות, מעשה המצוות.**

עזי פנים[[7]](#footnote-7) - הם העומדים בכל דור נגד יסוד התפשטותה של הקדושה־העליונה° ודעת־ד'־בעולם°, הם הם הנפשות הבאות מאותם הדורות, שהיו ראויים להיות לפני מתן־תורה°, **אשר קומטו בלא עת**, כלומר, אלה שהם בכל מהותם נגד התורה° והשפעת קדושתה בעולם. המשוללים מכל הכרה טהורה° וקדושה°, ומכל עול קדוש וראוי [ע"ר א פ־פא, מ"ר 84]. מנגדי התורה, בכל דור ודור [ה' ריט].

ק**ֹ**דש - האצילות°, מקור כל ההויה [ח"ר 34].

"פשט ידיה וקבליה" - ע' שם.

תשובה - "עולה של תשובה" - ע' במדור פסוקים ובטויי חז"ל, עולה של תשובה.

עץ החיים - מצב המנוחה° הטבעית, (בה היה אדם־הראשון°, בה) היה ראוי לדעת רק את הטוב**.** הסכמת הדעת שראוי לדבק בהדרכה הטבעית[[8]](#footnote-8) ולא לעורר יותר מדאי את תשוקותיו [עפ"י ל"ה 40].

אמונה - "א**ֹ**מֶן"[[9]](#footnote-9) - החפש°, אב° האמונה־העליונה°, השכל המקודש שהוא יסוד החכמה° הקדומה, שמכוחו האמונה נאצלת [עפ"י א"א 128, שם 17, (77)].

אֽ**ֹ**מֶר - א**ֹ**מֶר ההויה כולה - רוחה הפנימי של ההויה בסודה הכלול בקרבה

תּ**ֹ**ם - תוכן הַתּ**ֹ**ם - המערכה° העליונה, מערכת הקודש°, העולה ממעל לכל ערכים מוסריים°, התמימות השלמה, שאין בה דופי פיסוק וקיצוץ מכל ההופעות°, יושר° השכל°, יושר הלב, יושר הרגש, יושר הרוח°, יושר הטבע, יושר הבשר, יושר ההופעה, יושר ההקשבה [א' כט].

שם טוב[[10]](#footnote-10) - תואר שם טוב - ההשלמה שפועל על זולתו כפי ערכו [ע"א א ב נג].

אז- במאמרי הראיה 165: "כי **אז, דוקא אז**, כאשר עוד הפעם כיום צאתינו ממצרים נעמוד על רגלי עצמנו בעצמה הנשמתית, להיות דורכים על במתי ארץ בגאון ד' צור ישראל, אז יראו כל העמים צדקנו, ומשפט חירותינו יגלה ויראה על פני כל מלא עולם". ובש"ק, קובץ א תפח: בעלי הפנימיות משתוממים הם בעת שהחיצוניות נושאת את דגלה ברמה בחיים. אבל עליהם לדעת, כי הפנימיות היא **אז, רק אז,** מנצחת, כשהיא מוצאה לפניה עולם ערוך ומסודר, אברים בריאים, ולב אמיץ, חושים מפותחים, וסדרי יופי, נקיות וטהרה, מוסר נימוסי, ודרך ארץ, ומרץ, ואהבה לחיים ולעולם. **אז** תוכל הפנימיות לשלוט על ממלכה מלאה אונים". וביחס לחידוש הסנהדרין, עיכובים שבזמננו, בא"ה ב לח: "ישיבה המאוחדת שתהי' מאוגדת ביחד מגדולי רבני אה"ק וגדולי רבני הגולה תהי' האספה הגדולה הזאת נקראת "הרבנות הכוללת", והמובן יהי' הרבנות של כל ישראל, הגוי כולו. ואם חפץ השי"ת בידינו יצליח והכינוס הזה ואיגודו יבואו על נכון, ופעולות לטובה בין לחיזוק מצב התורה בכל עניני הדת, בין לפתרונן של השאלות היותר גדולות וכלליות הקשורות בחיי האומה בארץ ובגולה, ובין לתיקון מצב הכלל ביחש החיצוני כלפי האומות, בקשר עם חיזוק ידים של מליצינו ואוהבינו שבהן, בין להפרת עצת רשעי עולם שונאינו ומקטריגינו, בין בנוגע לחיי ישראל בארץ ובין בנוגע לחייו בכל תפוצות הגולה - כשכל אלה הדרכים יעוטרו באיזה מדרגה של הצלחה וכבוד, **אז, רק אז,** תוכל לעלות על הפרק גם כן שאלה זו של השבת שבותינו בדבר ערכה של הסמיכה ואפשרותה. ורק דוקא לאחר כל המעשים הגדולים אשר ייראו מקיבוצינו וסידורינו, כי **אז** יוכלו הדברים להיות במדרגה "מידי דקיימא לשאלה"". אמנם, במקומות רבים בהם משתמש הרב ב**"אז"**, כוונתו **"דוקא אז"**. בשם מו"ר הרב צב"י טאו.

**יפה שעה אחת בתשובה ומעשים טובים בעולם הזה, מכל חיי העולם הבא. ויפה שעה אחת של קורת רוח בעולם הבא, מכל חיי העולם הזה**[[11]](#footnote-11) - (שעה אחת של) חיים אידיאליים והגונים מקימי רצון הבורא ומגמת הבריאה, **יפה** היא **מכל חיי העולם־הבא** כשלעצמם. ו**קורת רוח** מהחיוניות הפנימית האדירה, מהאור והנעם הגדול והנשגב הממלא את ה"טרקלין", **יפה מכל חיי העולם הזה** כשלעצמם [עפ"י ל"י ב (מהדורת בית אל תשס"ז) שמ].

קדושה - מהותה - החשיבות הרוחנית שלפני האדם, ובאה ומאירה לו מלמעלה ממנו [צ"צ קסו].

"בני אדם שהן ערומין בדעת ומשימין עצמן כבהמה"[[12]](#footnote-12) - בני אדם שערומים° בדעת - הם מושגחים° מאד בעצמם, מצד שלמותם הפרטית, ומשימים עצמם כבהמה - מבטלים את עצמם אל הכלל, כאילו לא היתה להם תכלית פרטית כלל [מ"ש קיח־ט].

בני אדם הקונים בשכלם, ע"י יגיעתם, מדות קדושות, באופן שיהי' להם בזה קנין טבעי, עד שטבעם יטה אותם לטוב, והם דומים בזה לבהמה, שכל פעולתה היא מצד הטבע לבד [עפ"י ע"ר ב קמט].

בני אדם המשוללים נטיות חמריות המשימים עצמם כבהמה, שתהי' להם תשוקה בהמית, כדי להדריכה להיות עבודתם לד' עבודת עבד°, במעלת הטבע° העליונה שלמעלה מהנס° [עפ"י ע"ר ב קמט].

ע' בנספחות, מדור מחקרים, עבד לפני המלך לעומת שר לפני המלך.

בני אדם שקיימו את התורה כולה מאלף ועד תיו[[13]](#footnote-13) - <האדם שכבר התעלה להכשר השכלתה של תורה, שבא למדה זו שיודע את קונו, ומשיג את החפץ העליון המבוקש בכללותה של תורה, והכח הגנוז המתפרט בפרטיה מאור העליון, הוא משתמש בכל עניני התורה המצות וכונותיהם כשימוש האותיות הכוללים כל הצירופים שבעולם, להביע בהם המון מחשבות ורגשות לאין תכלית>. הדבקים בתורה בעצמם ובבשרם, אצלם מאירה אורה של תורה אפילו באור פניהם החיצוני, אצלם עומדת התורה כולה במדרגת אותיות הכוללים כל המבטאים, והמבטאים נולדים מהם חדשים בכל עת ורגע, "כי עדותיך שיחה לי". סידורה של תורה וערכה נערכת אצלם כערך כלל האותיות, שהם אבות כל מה שמצורף ושעתיד להצרף, כך כל מה שנולד ושיולד לטובה, לאמת, ליושר ולחכמה, הכל נובע מאורה של תורה, והדרכת מצותיה "למימינים בה"°, ובכל עת מצטרפים הרעיונות הפזורים לדברים שלמים, המופיעים דברים מלאים לכל ענין וכל חפץ [ע"א ד ה לד].

ע' במדור זה, "תורתם אוֹמנותם".

אהבה לעומת טוב **- הטוב הוא בגדר "בכח", כי הוא נקודת הטוב האידיאלית הפנימית, הטוב האוביקטיבי, - בהבדל מן "מיטיב" שהוא ביחש לאחרים, שכבר יש עם מה להיטיב, - והאהבה היא לעומת זה בעיקרה בגדר "בפעל", אם יש אהבה בהכרח יש נאהבים, משא"כ במציאות הטוב, אינו מוכרח שיהיו מוטבים, מקבלים, - אלא ממציאות "מיטיב". ומלבד זה בעצם תכונתם ואפים שונים וחלוקים הם המושגים האלה** [צ"צ כג].

"מאן דנטיר ברית° אתקרי צדיק°"[[14]](#footnote-14) - כשבקשת העמדת המשפחה היא נאורה ומובנת באלהיותה, ועל כן מקימה בקרבו צביון של טהרת רעיון ומנוחת לב. וכשתכסיס החיים כולו נעשה מובן, מיושב ומיושר, על פי הזוהר של ההמתקה של הנועם האלהי, נעשים המעשים כולם מיושרים בתכלית המוסר והטוהר [קבצ' ב קעו].

צדיק דנטיר ברית - מי שבא עד למדה העליונה, שהחפץ האלהי הוא גדול ומכריע בקדושתו גם את הנטיה המינית°, <הכרעה זו באה, לא בדרך עקירת הטבע הרוחני והגופני, כי אם ברוממותה אל התעודה השכלית, המוארה באורה האלהית> [קובץ א שכט].

שכינה - "ענן השכינה"[[15]](#footnote-15) - הוד° הכבוד־העליון°, המעולף בענני ערפל לרדת ללב בני האדם להחיותם חיי עד° [ע"ר א פח].

אֶבֶן דִי לָא בִיְדַיִן[[16]](#footnote-16) - די לא בידין - ◊ אם היה רצון השי"ת° לעכב את ישראל עד שישלימו הם בעצמם במעשיהם הטובים את הכשרם אל הגאולה°, היתה האבן נקראת אבן די בידין, שבידים שהיו ישראל עושים את תיקוני שלמותם, בזה ימחו לצלמא°, שהוא כח הרע והקלקול שבמציאות שאינו נותן מקום לגדולת ישראל. אבל כיון שרצון השי"ת הוא רק שיהיו ישראל מוכנים קצת ואז השי"ת ינטלם וינשאם אל קדושת המעלה הראויה להם אחרי שימורק° עונם° ויקבלו איזו שלמות להכנה של מעלתם, אע"פ שלא יהיו עדיין מוכנים לגמרי, א"כ תהיה השבירה של הצלם ע"י אבן די לא בידין שלא עשו ישראל בידיהם זאת המעלה [מ"ש רעז־ח].

זיו אלהי - מעוז הזיו האלהי שממעל לכל גבולי־עולמים - הגודל־העליון° [ע"ר א כ, ועפ"י שם ב עד].

שכינתא° [א"ק ג יט]. זיו[[17]](#footnote-17)אור אלהים - זיו החיים - שכינת־אל°. אור־אלהים°, הממלא את העולמים° כולם

זמן - (לעומת נצח°) - ההוה התדירי [ע"ר א סד].

תורה[[18]](#footnote-18) - הוראה, הוראת דרך החיים, המעשיים והרוחניים°, על־פי הודעת דבר־ד'° ומצותו°.

גשמים[[19]](#footnote-19), הבאים מיסוד המים - מורים על עצם ההויה הגופנית, שֶׂכֶל הגוף [ע"ר ב קעו].

◊ תאר מלך ראוי להאמר מצד הכרתינו את דעת־האלהים° מצד הנבראים כפי ערכינו [ע"א ב ח ו].

ע"ע אור עליון. ע"ע אור ד'.[[20]](#footnote-20) ע' במדור שמות כינויים ותארים אלהיים, אלהי, המקור האלהי.

תורה14 - **בעצמיות מהות הפנימית, הצורתית של התורה**[[21]](#footnote-21) - עצמיות טבע נשמתם של ישראל [ע"א ד ט עו].

תורה - מהותה המיוחדת של תורה לעומת הנבואה° - השראת השכינה° הכוללת, הקבועה, המוחלטת, "ואתה פה עמד עמדי", לעומת הנבואה המכוונת אל עניני הדורות ותמורות מאורעותיהם "לפי צרך השעה, הדור והמעשה"[[22]](#footnote-22) [עפ"י ל"י א מז].

טבע - (במובן המדעי הרגיל) - חוקי ברזל, החוקיות העיוורת° השולטת במציאות (שהקדושה° לוחמת כנגדה) [עפ"י ב"ר שצז]. טבעיות - היציבות המסודרת של התופעות [ב"א 10].

חילה - הידיעה במה שאין ראוי לצייר°, כמו חלל פנוי במשפט הכרתו מיראת־ד'° [ע"ר א רנו].

זָכָר - היסוד העקרי שבתולדה והמשכת החיים, הסגולה° המפעלית [עפ"י ע"ר א מ].

אור חַי**־**העולמים° - אור־עליון°, מקור מקורות, חיי החיים [קובץ ה צט].

◊

אור הגלוי - האור הגלוי° - האור הנראה של אור־התורה° וחכמת ישראל כולה בקדושתה° וטהרתה°, בבינתה והכרתה, בכבודה וישרותה, בעושר סעיפיה בעומק הגיונותיה ובאומץ מגמותיה. תלמודה של תורה בכל הרחבתה והסתעפו(יו)תיה, בדעת וכשרון, ברגש חי וקדוש, וברצון אדיר וחסון° לחיות את אותם החיים הטהורים והקדושים אשר האור המלא הזה מתאר אותם לפנינו. (אור־הקודש־החבוי°) בהיותו מתקרב מאד אל מושגינו, אל צרכינו הזמניים, ואל מאויינו הלאומיים [מא"ה ג (מהדורת תשס"ד) קכג, קכה]. ע"ע אור קודש חבוי.

**◊◊◊**

פרצופים:

פרצופים - עיקר ענינם - החיות האלהית העולמית והאחדות הכוללת [ק"ה רכ].

מונחי קבלה ונסתר

**חילוני** -נשמה חילונית - זרם ההויה הבא מצד המשך ההויה שאנחנו קוראים טבע°, ההשגה של אוה"ע, הזרם הבא מהאמצעים מהסיבות° [נ"א ה 31].

ע' במדור פסוקים ובטויי חז"ל, שכינה, גילוי שכינה.

טבע - החוקיות הכוללת את האדם והעולם. חוקיות החורזת את כל סדרי המציאות - האדם, הדורות, ההויה וההסתוריה, שמים וארץ. חוקיות המארגנת את כל הברואים והיצורים לחטיבה אחת [עפ"י ב"ר שצז].

אב - המקים את הבית, המדריך את התולדות, המאיר את ארחות חייהם בהשפעתו הרוחנית [שם קיח].

הא - מורה על המוכן ומוכשר להושטה [עפ"י ר"מ פה].

@האדרת שם ד' - גלוי עז° הגבורה־האלהית° הפועלת את הכל למען הרוממות האצילית, המסוקרת אך לפני כסא־כבודו° של בורא כל העולמים ברוך הוא. ההופעה העזיזה החודרת מרום הגובה העליון עד שפל המדרגה של אדם על הארץ° [עפ"י ע"א ד ט קד].

האח - קריאת השמחה° והחדוה° [ר"מ קכ].

אהבת צור־העולמים° - זיו השכינה°, הכרה שכלית והרגשית, ללכת בדרכי־ד'° באהבת אמת והכרה עמוקה פנימית° [עפ"י ע"א ג ב נ].

האהבה העליונה - אהבת־עולם° ואהבה־רבה°, אשר לישראל את ד' אלהיהם ואביהם־שבשמים° מלך־עולמים, הבוחר בעמו ומלמדו ומדריכו [ל"י א (מהדורת בית אל תשס"ב) צג].

אור חֵי־העולמים° - הענין־האלהי° [א' סו].

הטוב־הכללי°, הטוב האלהי השורה בעולמות° כולם. נשמת־כל, האצילית, בהודה° וקדושתה° [עפ"י א"ש פרק ב].

אור ד' המהוה הישות - זרוע־ד'° אשר נגלתה, יסוד ההשתלמות הבלתי פוסקת [עפ"י א"ק ב תקל]. אור ד' וכבודו - אמיתת הרצון־הכללי° אשר בנשמת° היקום כולו [שם ג לט]. **אור ד' - המגמה האלהית היותר ברורה ותהומית לאין חקר** [פנק' ג שלא].

**נשמת־העולמים°** **[קבצ' ב קנה**].

"תשובה קדמה לעולם" - ע' במדור פסוקים ובטויי חז"ל. ושם, קדמה לעולם.

אב - הרועה הנאמן. מדריך, העומד במעלות נפשו הרבה יותר גבוה מהמעלה של הצעירות של הבנים°, הצריכה לקבל את השפעתו° [עפ"י ע"ר ב סה].

אבנט - מכוון בתור אמצעי, בין החלק העליון מקום הכחות הנפשיים, לבין החלק התחתון שבגוף, מקום הכחות הגופניים השפלים, שמורה אמנם על היחש החזק שיש לכחות השפלים אל הכחות הנפשיים, עד שהקדושה° המעלה את הנטיות הנפשיות, פועלת להגביל יפה את סדרי הפעולות הטבעיות לצד המעלה והקדושה [ע"א ג ב ד].

ע"ע חגורה, יסוד הויתה.

עבודת ד' וכל מעגל טוב מאהבה - מידיעת הטוב° הגנוז בהם [עפ"י ע"ר א רפו].

חסיה - **"**לחסות תחת כנפי־השכינה°"[[23]](#footnote-23) - שע"י הקדושה° הנמשכת עליו מקבלת־עול־מלכות־שמים° מתחדשת בקרבו רוח חדשה להיות למגן לו מכל המוני הדעות הרעות [ע"א ג ב קנא].

אהבה - שמרי האהבה - ע"ע תאוות.

**שלימות האהבה** - השמחה הגמורה ואור הנפש, שעמה כל טוב ואושר ובה כלולים נועם החכמה וההשגה ואהבתה [ע"א א ד לו].

◊ האמונה° והאהבה הן עצם החיים בעוה"ז ובעוה"ב° [א' סט].

**באהבה** - בדרך חפץ פנימי והכרה עצמית [ל"ה 55]. **כח העבודה מאהבה** - **◊** אינו בא כי אם לפי מדת הידיעה הבאה בלימוד של קביעות ועשירות רבה במקצעות השונים של תורת המוסר° והיראה°, שאי אפשר כלל להמצא מבלעדי לימוד בסדר נכון, למגרס תחילה בבקיאות מלמטה למעלה, ואחר כך למסבר בעומק עיון ודעה שלמה [ל"ה 188].ע"ע עבודה מאהבה, עבודת ד' מאהבה ותלמוד תורה־לשמה.

אמר לו הקדוש ברוך הוא (לגבריאל° שבקש להציל את אברהם־אבינו° מכבשן האש) אני יחיד בעולמי והוא יחיד בעולמו, נאה ליחיד להציל את היחיד[[24]](#footnote-24)- אברהם כדאי הוא בזכותו שיושפע עליו זה השפע של השווית רצונו עם רצוני, שישכיל בכל כוחותיו, ויושפע זה גם על נפשו המרגשת והצומחת, לדעת שאין שום דבר ראוי לרצון כ"א רצונו של הקב"ה, וממילא הכל מתייחדים בהשווי' אחת, ואין כאן ניגוד - **נאה ליחיד להציל את היחיד** [עפ"י פנק' ג ריג].

ע' במדור מלאכים ושדים, גבריאל מציל מן הכבשן. ושם, יורקמו שר הברד מצנן את הכבשן להציל לצדיקים.

אתרא דיראה־עילאה°[[25]](#footnote-25) - השגוב° העליון° של השלמות האלהית הנוראה, שהוא האידיאל° של הבריאה, היסוד של ההויה כולה [עפ"י א"ק ב תקלב־ג].



ב

""בבגדו בה" בגין דבגדו בעבודה זרה"[[26]](#footnote-26) - ההסרה מעבודה־זרה° שבתכונה החפצה בחיי צדק° ויושר°, משפט־אמת וטהרת־משפחה. הטוהר המוסרי האידיאלי, שהוא תולדת האורה° האלהית° שבנשמה° הבאה לסדר את החיים כולם ע"פ מבט בהיר, בטהרת רגש הכרת־הטובה° החברתית המעשית הנובעת ממנו; וברוממות להבת האהבה אל הטוב והיושר בעצמו [עפ"י מ"ר 285].

צדקה תרומם גוי**,** וחסד לאֻמים חטאת[[27]](#footnote-27) - בישראל עיקר הצדקה תכליתה רק לרומם את הגוי, לרומם את הנותנים ולזכותם בעשיית הטוב והחסד, א"כ הוא מצד המעלה ולא מצד החסרון. ובאוה"ע אין כונתם כ"א מצד המצוקה הטבעית המורגשת במה שרואה צערו של המצטער, א"כ הוא רק מצד החסרון. <**חטאת** - לשון חסרון, כמו "ולא יחטיא"> [פנק' ג רסא-רסב].

לימוד - חמשת חלקי עסק הלימוד - א. שיטה - שיטה מחשבית, בלא הגבלה, בלא ערך קצוב, הכל לפי גודל הרעיון, לפי אומץ השכל ולפי חריפות הבינה, עם זיכוך כח הדמיון ועומק הרגש. והיא מקפלת בקרבה ענינים לאין חקר, דנה עליהם בסקירה מהירה, לא יאומן כי יסופר, מעלה פנינים מזהירים מקרקעות ימים, מגלה אוצרות חושך ומטמוני מסתרים.[[28]](#footnote-28)ב. ריהטא - מין גירסא במרוצה גדולה, ברפרוף על הענינים, כמה שאפשר לקלוט, רק שהרבה ענינים יעברו דרך הפה והמחשבה. ולפעמים מדלגים איזה תיבות וענינים וקולטים אותם דרך המחשבה, מעשרים בזה את הידיעה בעושר כמותי, ומעודדים את חיי הרוח לחפץ של גדלות ורוחב התפשטות.[[29]](#footnote-29)

ג. גירסא - היא כבר מוגבלת, לדעת את הפירוש הפשוט, בלא עיון ובירור, מ"מ הרצאת הענין באה בהגבלה, ובמהירות האפשרית. ד. לימוד - הולך במתינות ומלבן את הענין בהגבלתו המקומית יפה.

**מדרגות והערכות אישיותיות**

הגדרות מבוא:

אישיות - ניכרת מעלתה, גדולתה ורוממות ערכה - באחדות הכוחות אשר בקרבה, במיעוט הסתירה והניגוד שביניהם, בהתאם קישורם, איחודם וכיוונם, במערכת רוחנית ומעשית אחת, של מהות חיונית אחת [ל"י ב ז]. במחשבה°, ברצון טוב° ובדעה° ברורה [קובץ א רנא].

גודל הנפש - הקדושה° והטהרה° הפנימית°, אומץ הרצון° ועז° המחשבה° [א"ק ג קכג].

חכם - ה"חכם" התנכ"י - <הוא אינו במובן פרטי של איזו חכמה או איזו ידיעה, או סכום חכמות רבות או ידיעות רבות, אלא במובן כללי מצד כלליות גדלות° האישיות>. אדם־גדול°, בעל רוח° גדול, בעל נשמה° גדולה, בעל קדושה°, בעל כלליות, בעל נצחיות, המתרומם ומתעלה מעל חיי יום־יום והגבלות החמר° אל גדולת הרוח וכלליות החיים, מחיי־שעה° לחיי־עולם°, בעל גדלות של הכרה והרצון כאחד, של המדע והמוסר° כאחד ביחוד [צ"צ א כ].ר' במדור זה, תלמידי חכמים. ר' במדור הכרה והשכלה והפכן, "חכמה" שבכתבי הקודש.

**שלמותם של תלמידי חכמים בישראל** - **(נערכת)** - <לא רק במידת הכמות של ידיעותיהם ושל התועלת הרוחנית שהם מביאים בלמוד ובמעשה; אלא בעיקר> בערך האיכות של סגולת° אישיותם העצמית, הנקבעת ע"י מעלת התורה [ל"י ב (מהדורת בית אל תשס"ג) עא].

**בן תורה** - **מוגדר** - <לא לפי מדת הידיעות של התורה אלא> לפי הערך של הקשור הנפשי אל התורה [עפ"י ל"י ב (מהדורת בית אל תשס"ז) קכד].

**תלמיד חכם** - **(מתבחן)** - באופי הנפשי, בקישור לתורה, בשאיפת החיים בתכונת בינת הלב וכשרון הדעת [עפ"י ל"י ב (מהדורת בית אל תשס"ז) קכב].

תורה - (לימודיה וידיעותיה, מדד איכותם) - עומק ההבנה וחריפות השימוש בהם לכל חפץ. גודל הרושם שפועלים על הלומד, לענין התכונה של המוסר° המעשים הטובים ויראת־ד'־הטהורה° [עפ"י ע"א ב ט שמד]. ע' במדור תורה, "חמאה של תורה".

ערלה[[30]](#footnote-30) - אטימת נביעת תשוקת החיים ממקור הכל, המטה אותה לצד החלקיות והפרטיות המנותקת ממקור הכל, שאינה נותנת לאהבת המין° להתעדן. הגברת הצד הבהמי החמרי על הצד האידיאלי, ושכרון הבשרי המזהם את כל הנטיות הנאורות והיפות [ע"ר א שצז].

קליפתה התאונית של נטית המין המביאה את החיים למציאות [קובץ א תשכט].

**מחקרים, באורים**

**והשוואות להגדרות ולמושגים**

ודאות באמיתותה של התורה - גישות שונות מצוינות בכתבי הרב למקור ודאותנו באמיתותה של התורה ולתוקף חיובה עלינו:

**ו.** הדיוק בצפיית העתיד של התורה. בע"ה קנא: "אמנם איזה אומה תוכל לשאת עליה ברמה את הדגל של עבודת האלהים האידיאלית? וכו'. רק אומה כזאת, שיש לה תורה שקפלה את מהלכה על־פי התגלות דעת אלהים כזאת, של אספקלריא המאירה, של "פה אל פה אדבר בו", שהציבה את העתיד שלה בכל בהירותו, בכל דיוקיו היותר פרטיים, מראשית הויתה עד כל נפילותיה ושיבתה לתחיה באחרית הימים, ברום מעלה ואורה נפלאה". אמנם יתכן שענין סעיף זה הוא אחד עם סעיף א כאן.

**ז.** המחוייבות שלנו לתורה נובעת מנאמנותנו למסורת דורות האומה (ע' במדור תורה, תורה שבעל פה ובהערה שם לד"ה יסודה של תורה שבע"פ). יתכן אמנם שענין סעיף זה הוא אחד עם סעיפים א ב כאן, אך מ"מ נ"ל דיש לחלק עפ"י בירורו של מו"ר הרב יצחק שילת (בס' בין הכוזרי והרמב"ם, פרק סגולת ישראל) את החילוק בין הסברת הרמב"ם להסברת ריה"ל במושג 'סגולת ישראל'. שלשיטתו של הרמב"ם 'סגולת ישראל' היא הפלא האלהי היוצר סבירות סטטיסטית גבוהה יותר להופעת מידות נעלות ודעות אמיתיות בישראל מאשר באומות העולם; ולריה"ל בכוזרי, 'סגולת ישראל' באה לידי ביטוי במציאות שפע העניין האלהי המתגבש לכלל הראויות לשמיעת הדיבור האלהי שהיא עניין אחד עם מגמת ההוויה הכללית המתרכזת ומתגלה בהסתוריה הישראלית. קווי ההסברה השונים האלה הם הקווים השונים גם בין שני ההסברים בסוגיין, בין העולה מסעיף ב המתאים לקו ההסברתי של ריה"ל, לבין סעיף ז שיכול להתאים לאופי הסברת הרמב"ם. נופך מיוחד מעניק לאוריינטציה זו פרופ' ברוך קורצוויל בספרו במאבק על ערכי היהדות, בפרק: פלוראליזם האנורמליות כיסוד הקיום היהודי, ע"ש עמ' 206-213.

השערה - מקור ביטוי זה בכתבי הרב בזוהר וירא קג. (וע' כתם פז לר"ש לביא, ח"א רמ: "שערים מענין השערה ואומד") בא"ק ג עב: "וההשערה העליונה בגיאות ד', בסוד נודע בשערים בעלה". ובא' צב "מסתגלת היא להקשבה עדינה, לצלילים עליונים, באים וטסים מעולמים גבוהים ונאצלים, אשר כל חד וחד מקבל מהם כפום שיעורא דיליה "נודע בשערים בעלה", ומכל השיעורים יחד יגלה הוד השלום וזיו האמת, יסוד העונג ומילוי החיים, המלאים עבודה וחפץ אידיאלי טהור". ההשערה או האומדנה, בא"ק ג קיט "עסוקים אנו בהשערות ובאומדנות", היא "דרך האומד של המחשבה הרמה", כלשונו בע"ה קל, זוהי השערת־הלב־האמונית, של המחשבה־היסודית. וע' במדור הכרה והשכלה והפכן, "אובנתא דליבא". בא' קכד "עיקר האמונה היא בגדולת שלמות אין סוף. שכל מה שנכנס בתוך הלב הרי זה ניצוץ בטל לגמרי לגבי מה שראוי להיות משוער, ומה שראוי להיות משוער אינו עולה כלל בסוג של ביטול לגבי מה שהוא באמת". ובא"ק ב תכח מוסבר שההשערות הנשגבות יוצאות ממקור אורו של הרצון, שהוא הופעת הרצון בתכנית האמונה, הבאה מתוך הכרה פנימית נשגבה מאד, ושעל ידן (של ההשערות, בגודל עז רעננותן, במעמקי הנשמה היחידית, השואבת את לשד חייה על ידי צירוף הקיבוציות הכללית, שהיא מקבלת את שפעה מיסוד ההויה כולה, שחכמת אלהים שופכת עליה תמיד את רוחה, בחזון ובפועל) מתישב העולם הרוחני כולו, עם כל ודאותיו הנפלאות, העומדות ממעל לכל הודאיות שבעולם. וכנ"ל בערך אוביקטיבי סוביקטיבי אין לערב בין מושג קודש זה ובין הספקולטיביות במדע החול, לכ"ש שאין לבלבל כאן עם טומאות הספקנות. עוד העיר חיים וידל, להסכמות הראיה סי' ס, שהביא שם את דברי המורה נבוכים, ח"ב פל"ב, (ושם שם פל"ח) שכח המשער הוא המכשיר את הנביאים לקבלת הנבואה ומדויק הוא באומד שלו אף כאשר פונה הוא למושגים קונקרטיים ומוחשיים, הרבה יותר מהמדידה של המבט החיצוני. ועל פי זה אפשר להסביר שההשערה היא האינטואיציה הנשמתית. (ע"ע בענין כח המשער בס' הברית, ח"א מאמר יז, פרק יב). אמנם בא"א 98 משתמש הרב במובן החיצוני של המושג "זהו התפקיד של ההשכלה העולמית לכל צדדיה במחקרה ובהשערותיה הפילוסופיות". ע' במדור מונחי קבלה ונסתר, שער, "שערי אורה". ובס' הוד הקרח הנורא עמ' מה־מו הרחבתי בהסברת הענין.

ארגון, מאורגן **- משמעות מלים אלו והטיותיהן איננה המשמעות השגורה של הכנה ועריכת פרטים שונים המקובצים במסגרת מסוימת, מאוחדת טכנית או חברתית, כי אם - אורגניות, כלליות נשמתית, יחוד (ע' במדור זה אחדות ויחוד), אחדות חיה עליונה.** ע"א ד יג י: לעומת כשאחד מן האחים מת שאז ידאגו, כלומר, ירגישו את החסרון של העדר כח אחד מ**האירגון** הכללי הטבעי שלהם, [...] לתקן את הפרצה של החלל, אשר הונח בתוך האחדות האורגנית שלהם, על ידי מיתתו של האחד מן האחים; כשאחד מבני החבורה מת - תדאג כל החבורה כולה לחפש דרך של תיקון, איך לבצר את היסוד האחדותי שנבנה בקיבוץ בכוחות שהתאחדו, שנהרס על ידי מיתתו של אחד מהחבורה. **קובץ ב שמ:** בהמעטה של אורה, מהופעה אלוהית לעולם האלהות, באה השלשלת של הסיבות והמסובבים, העולמות הפרצופיים המאורגנים. **קובץ ד קיז: הנשמות כולן** מאורגנות **הן זה בזה, פועלות זה על זה כאברי המכונה, וכחלקי הגוף היחידי, וככוחות הנפש הפרטית. קובץ ג קפג:** באור הישר האלהי בכל המצוי ה**מאורגן** באחדות וכוון מעולה. **קובץ ה קעה:** הפלוסופיה אינה משתרעת כי אם על חלק ידוע של העולם הרוחני, בטבעה היא נתוקה ממה שהוא חוץ לגבולותיה, ובזה עצמו היא מפורדת בפנימיותה פירוד מהותי. סיגול ההכרה, איך כל הדעות הרגשות והנטיות כולם מקטנם ועד גדלם מחוברים זה בזה, ואיך הם פועלים זה על זה, ואיך עולמות נפרדים **מאורגנים** יחד, זה אין בכחה לצייר. **קובץ ו רכט: אינו דומה בעל** נשמה חטובה **מאורגנת,** שיצירותיה הפנימיות בוקעות שחקי השכל הדמיון והרגש, ורצונה מקיף עולמים, לנשמה מוגבלת בחוגה, ופרודה בחלקיה, שלא יתקשרו עדיין, מפני שהיא מבקשת עוד את השתלמות צורתה **האורגנית**. **א"ק א רטז:** והאמונה והמוסר, הבקרת והמסה (הולך) [הולכים] הלוך (ומשתכלל) [והשתכלל], (הולך) הלוך (ומתאגד) [והתאגד], (ומתארגן) [**ומתארגנים**] ביחד, בחטיבה חיה וקימה.

1. ברכות מג: [↑](#footnote-ref-1)
2. איוב לו ג. [↑](#footnote-ref-2)
3. ירושלמי קידושין מב: ובקרבן העדה: "בדבר שיש בו קידוש השם וחילול השם [...] לא דחינן מצוה דקידוש השם מפני חלול השם". [↑](#footnote-ref-3)
4. דעת תבונות סי' קנד. [↑](#footnote-ref-4)
5. **האמונה** - **הידיעה ההכרה** - מוסיף רבנו שם באגרת: לכן בלשון התורה שבכתב: אברהם אבינו "האמין בד'"; ובלשון חז"ל בתושבע"פ: "הכיר את בוראו".

   ובהמשך דברי רבנו שם: "הכרה ברורה של הסתכלות האמונה הזאת, נמשכת ומתבהרת לנו, בשלשלת הדורות, מתוך זכירת ימות עולם אל בינת שנות דור ודור, המפגישה אותנו עם הופעתנו המיוחדת הגדולה, שאין דומה ודוגמה לה בכל מערכת האנושיות, ושלשלת דורותיה והשפעתנו בתוכה". וע' בפרקי הקיום הכשרון וההשפעה, שבס' כארי יתנשא. [↑](#footnote-ref-5)
6. יחזקאל מד כג. [↑](#footnote-ref-6)
7. **אשר קומטו בלא עת** - חגיגה יג:־יד., ע"ע ר"מ עג, עה. ה' ריט. וע' חסד לאברהם, מעין רביעי, עין יעקב, נהר לב "עמי הארץ הקשים והעזים הם ניצוצות חצונים שפזרה לילית הרשעה בישראל וגם הם עזי פנים בעלי זרוע המצערים ת"ח ועמדו כזרים כנגדם", ושם מעין ששי עין גנים נהר ה, ו, ז. היכל הברכה, דברים דף קעד. אבן שלמה פי"א. לשב"ו, הקדו"ש, שער ו פרק ה, ד"ה אמנם דע.

   (ע"ע של"ה, תורה שבכתב, פרשת ואתחנן, ד"ה גם סוד גדול. ובליקוטי תורה לאריז"ל, פר' דברים "והזמזומים הן מבירור חכמה אל מחשב' כד"א אשר זמם ומהם הע"ר וכל מי שיש לו הרהור ומחשבות רעות הוא מהם". אם הבנים שמחה, הקדמה שניה "עיין עוד בדברי חיים בהשמטות לפ׳ ויקהל שכתב בזה״ל: אך הע״ר, כל חסדים דעבדי לגרמייהו עבדי. כנראה בעליל שהרבנים וחסידים והבע״ב שבדור המה בעוה״ר רובן מע״ר ורוצים לשרור על הצבור וכל מעשיהם רק לגרמי׳ לקבל כבוד וממון ולכן אין להתחבר עמהם, רק אם עובדים באמת שמוסרים נפשם לד׳ לא לקבל שום תועלת לעצמם, עכ״ד. והוא מבהיל כל רעיון. וגם רבינו איש אלקים החת״ס בחלק ו בשו״ת סי׳ נט כתב כיוצא בזה" וכו' ע"ש שסיים: "הם כתבו כך בדורם שהי׳ באמת עוד דור דעה, מה נאמר בדורנו, ואנן מה נענין בתרייהו". ע"ע שיחות הרצי"ה מועדים ב, שיחה לתשעה באב תשל"ג. מה"ה ח"א פרק ח, המדות - הכנה לקבלת תורה. ושם: "שנאה היא ריקבון נפשי, מחלה". וכן בי' מאמרות לרמ"ע, אכ"ח, חלק א סי' כב: "שדמו בעצמם, אחי יוסף, היותם מספיקים להשלים האות שלו בדגלים ובצבאות ה', ואחר כך יכלו להמיתו ולא ימשך מזה גרעון במחנה שכינה לפי דעתם, והיה זה במדת השלום שהחזיקו בו בינותם בלב שלם ובכחו זה שתפו שכינה עמהם וכו'. אבל כתיב: 'אין שלום לרשעים', שאין שנאת חנם ושלילת השלום מצויה אלא בנשמות פגומות, וכל שכן אם בשכבר כשלו איש באחיו וכו' ותני לא מתו וכו' אלא מזרעו של ערב רב וכו'". ע"ע בפרי הארץ לרמ"מ וויטבסק, מכתבים מהמחבר הק' מאה"ק למדינת רוסיא, סוף המכתב הראשון. ובהיכל הברכה, שמות דף רעו.: ושם, דברים דף כט.).

   **מאורות דתוהו** - ע' גר"א על תיקונים מז"ח, כז. ד"ה דקב"ה וד"ה ודא, ושם כז: ד"ה השפחות וילדיהן. שער התשובה לרד"ב, מהד' מקור תשל"ב, עמ' 20. ע"ע ש"ק, קובץ ג רפג, רצח־ט. [↑](#footnote-ref-7)
8. ע' במדור זה, זיהרא עילאה דאדם הראשון. [↑](#footnote-ref-8)
9. **אומן** - עפ"י הקדמת ר"י הארוך בר קלונימוס האשכנזי (המיוחסת לראב"ד) לס"י, הנתיב הג'. [↑](#footnote-ref-9)
10. אבות ב ז, ד יג. [↑](#footnote-ref-10)
11. אבות ד משנה יז. ע"ע א"ק ב תקסז (לז). [↑](#footnote-ref-11)
12. חולין ה:. [↑](#footnote-ref-12)
13. שבת נה. [↑](#footnote-ref-13)
14. זוהר ח"א נט., צד., קסב., קצד:, רכז:, רמז:. ח"ב כג. [↑](#footnote-ref-14)
15. תנחומא במדבר יב. [↑](#footnote-ref-15)
16. דניאל ב לד "חָזֵה הֲוַיְתָ עַד דִּי הִתְגְּזֶרֶת אֶבֶן דִּי לָא בִידַיִן וּמְחָת לְצַלְמָא וגו'". ע"ע פנק' ג קנ. [↑](#footnote-ref-16)
17. **זיו** - בדעת תבונות, עמ' עה (מהד' ר"ח פרידלנדר) כותב הרמח"ל כהקבלה לסדרי הבריאה של הקב"ה ודרכיה בבריאה עצמה: "יש דבר אחד נמצא מהתחברות הנשמה והגוף - הוא זיו הפנים... ואין הזיו הזה נמצא לא לנשמה בפני עצמה, ולא לגוף בפני עצמו, אבל הוא הדבר הנולד מחיבור הנשמה והגוף ביחד". ובדרך מצותיך נא. "זיו הנפש הוא ענין חיוני מתפשט בגוף שהוא מקבל חיות זה וחי ממנו. וכך מהותו ועצמותו המחוייב המציאות, שהוא לבדו הוא, ואין זולתו, והוא חיי החיים, כשימשיך ויאיר ממנו ויגלה הארה בבחי' זיו ענינה הוא המשכת חיים בבחי' א"ס וז"ש הודו על ארץ ושמים כו' ופי' הוד וזיו". וע' בנספחות, מדור מחקרים, אור, זיו, ברק. ואור, זוהר, זיו. [↑](#footnote-ref-17)
18. ע' בעקדת יצחק, שער ראשון, דף כד: "מבואר מעצמו שהתורה האלהית יש לה שני מיני מציאות. האחד המושכל הרוחני אשר בו כתובה לפניו באש שחורה על גבי אש לבנה, והנה הוא עיקר מציאותה ועצמותה אשר בו ודאי ראשיית ומעונה (אצ"ל: ומעולה) במדרגה על כל הנמצאות כמו שאמר ד' קנני ראשית דרכו וכו'. אמנם המציאות השני הוא מציאות מוחש ומורגש מצד מה שהיא כתובה בספר ובדיו. ונתנה לפנינו ללמד אותנו ולהישיר את מעשה ידינו". ובע"א ד ט עו "אע"פ שקיומה של תורה תלמודה והרחבתה הרי הוא דבר התלוי בבחירה, זה מה שנוגע להתענפותם של הפרטים, אבל בעצמיות מהות הפנימי הצורתי של התורה... התורה היא טבעית עצמית לישראל". בהתאם לכך נערכו ההגדרות השונות של הערך בשתי מחלקות ראשיות, הראשונה, ערכי "תורה" במובן הלימודי (עד הערך 'תורה - הענינים המעשיים שבתורה', ומסומנת סוף המחלקה ב־◊◊), והשניה, במובן הערך האלהי הנשמתי הוויתי (עד הערך 'תורה - תורה שבעל פה', ומסומנת סוף המחלקה ב־◊◊). בהתאם לחלוקה זו הובחנו גם שתי הבחינות של המושגים 'תורה שבכתב' ו'תורה שבע"פ'. [↑](#footnote-ref-18)
19. אבות ה משנה ה. [↑](#footnote-ref-19)
20. **אור אלהי, אור אלהים, אור ד', אור עליון** - בין מושגים אלה התקשתי למצוא הבדל, מכל מקום חולקו ההגדרות למחלקות שונות על פי המונחים השונים. [↑](#footnote-ref-20)
21. **עצמיות מהות הפנימי הצורתי של התורה** - ע"ע לשב"ו, ס' הדע"ה, ח"ב, דרוש ד, ענף יב, סי' יב. [↑](#footnote-ref-21)
22. ע' רש"י ד"ה תורת משה חולין קלז. [↑](#footnote-ref-22)
23. מדרש תהילים קיז. [↑](#footnote-ref-23)
24. פסחים קיח: [↑](#footnote-ref-24)
25. **אתרא דיראה עילאה, השלמות האלהית הנוראה** - ע' זוהר ח"ב עט. [↑](#footnote-ref-25)
26. ת"ז קמו: (קסח. במהדורה עם ביאור הגר"א) "ישראל וכו', אף על גב דהוו מחוייבין בכמה חובין, כמה דאמרין "אין בן דוד בא עד שיהיה דור שכולו זכאי או כולו חייב", אתמר בהון "אם רעה בעיני אדוניה אשר לא יעדה", עם כל דא "והפדה" מגלותא, ו"לא ימשול למוכרה" בגלותא, "בבגדו בה", בגין דבגדו בעבודה זרה". [↑](#footnote-ref-26)
27. משלי יד לד. [↑](#footnote-ref-27)
28. ע"ע ש"ק, קובץ א קנא. [↑](#footnote-ref-28)
29. ע"ע ש"ק, קובץ א תשכז. [↑](#footnote-ref-29)
30. **שיקוע האדם בתאות המין גרמה את תכונת הערלה** - ע"ע חסד לאברהם, מעין שני, עין הקורא, נהר נא. ואור החיים עה"ת, קדושים יט כו. דברי סופרים לר"צ 153 "כי הערלה היא אשת זנונים שהוא עטיו של נחש... שהוא שורש התאוה". [↑](#footnote-ref-30)